open-index/open-wikipedia-markdown huggingface dataset:
คณะวิทยาศาสตร์และวิศวกรรมศาสตร์ มหาวิทยาลัยเกษตรศาสตร์

**คณะวิทยาศาสตร์และวิศวกรรมศาสตร์ มหาวิทยาลัยเกษตรศาสตร์** เป็นหน่วยงานภายในระดับคณะตามประกาศสภามหาวิทยาลัยเกษตรศาสตร์ โดยไม่แบ่งส่วนราชการ ทำการสอนด้านวิทยาศาสตร์ และวิศวกรรมศาสตร์

## ประวัติ
เนื่องในวโรกาสที่พระบาทสมเด็จพระเจ้าอยู่หัวภูมิพลอดุลยเดช ทรงครองสิริราชสมบัติ เป็นปีที่ 50 กอปรกับเพื่อเป็นการสนองนโยบายของรัฐบาลในการขยายโอกาสทางการศึกษาไปสู่ภูมิภาคของประเทศในช่วงแผนพัฒนาเศรษฐกิจและสังคมแห่งชาติ ฉบับที่ 7 ( 2535-3539 ) และฉบับที่ 8 ( 2540-2544 ) มหาวิทยาลัยเกษตรศาสตร์ ร่วมกับทบวงมหาวิทยาลัยและหน่วยงานภาครัฐบาลและเอกชน ภายในจังหวัดสกลนคร จัดทำโครงการจัดตั้ง “ มหาวิทยาลัยเกษตรศาสตร์ วิทยาเขตเฉลิมพระเกียรติจังหวัดสกลนคร ” ขึ้นเป็นวิทยาเขตสารสนเทศ 

คณะวิทยาศาสตร์และวิศวกรรมศาสตร์ มหาวิทยาลัยเกษตรศาสตร์ วิทยาเขตเฉลิมพระเกียรติ จังหวัดสกลนคร ได้รับการจัดตั้งให้เป็นคณะอย่างเป็นทางการ เมื่อวันที่ 8 มิถุนายน 2543 ตามประกาศสภามหาวิทยาลัยเกษตรศาสตร์ เรื่อง จัดตั้งคณะ สำนัก และสำนักงานวิทยาเขต ที่จังหวัดสกลนคร ลงวันที่ 23 พฤษภาคม 2543  (รุ่น KU60) และได้เริ่มดำเนินการเรียนการสอนใน 3 หลักสูตร วิศวกรรมศาสตรบัณฑิต ประกอบด้วย 1) สาขาวิศวกรรมเครื่องกล 2) สาขาวิศวกรรมไฟฟ้า และ 3) สาขาวิศวกรรมโยธา ตั้งแต่ภาคต้นปีการศึกษา 2543 ซึ่งหลักสูตรดังกล่าวได้นำเอาหลักสูตรจากคณะวิศวกรรมศาสตร์ วิทยาเขตบางเขน มาใช้ทำการเรียนการสอนต่อมาคณะ ได้สร้างและพัฒนาหลักสูตรวิศวกรรมศาสตรบัณฑิตขึ้นใหม่เพื่อทดแทนหลักสูตรเดิม ประกอบด้วย 1) สาขาวิศวกรรมเครื่องกลและการผลิต 2) สาขาวิศวกรรมไฟฟ้าและคอมพิวเตอร์ และ 3) สาขาวิศวกรรมโยธาและสิ่งแวดล้อม โดยเริ่มนำมาใช้ในปีการศึกษา 2546 การจัดตั้งคณะวิทยาศาสตร์และวิศวกรรมศาสตร์ เป็น 1 ใน 3 คณะที่ได้จัดตั้งตามประกาศสภามหาวิทยาลัยเกษตรศาสตร์ เมื่อวันที่ 8 มิถุนายน2543 

ในปีการศึกษา 2547 คณะได้เปิดหลักสูตรการเรียนการสอนเพิ่มอีก 1 หลักสูตร โดยได้ทำการขอใช้หลักสูตรวิทยาศาสตรบัณฑิต สาขาวิชาเทคโนโลยีสารสนเทศ จากคณะศิลปศาสตร์และวิทยาศาสตร์ มหาวิทยาลัยเกษตรศาสตร์ วิทยาเขตกำแพงแสน และในปีการศึกษา 2553 ก็ได้เปิดสอนหลักสูตรวิทยาศาสตรบัณฑิต สาขาวิชาเคมีประยุกต์ตามลำดับ

## หน่วยงาน
ภาควิชา สำนัก สถาบัน และศูนย์ ภายในคณะวิทยาศาสตร์และวิศวกรรมศาสตร์

## หลักสูตร

## ทำเนียบคณบดี

**หมายเหตุ** คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น

## อ้างอิง

กเษตรศาสตร์
กเกษตรศาสตร์
หมวดหมู่:หน่วยงานในมหาวิทยาลัยเกษตรศาสตร์
พิพิธภัณฑ์สัตว์น้ำไคยูกัง

**ไคยูกัง** () เป็นพิพิธภัณฑ์สัตว์น้ำขนาดใหญ่แห่งหนึ่งของประเทศญี่ปุ่นและทวีปเอเชีย ตั้งอยู่ที่เท็มโปซังฮาเบอวิลเลจ (Tempozan Harbor Village) ในเมืองโอซากะ  มีทั้งหมด 8 ชั้น

เปิดให้บริการเมื่อวันที่ 20 กรกฎาคม ค.ศ. 1990 ด้านหน้าทางเข้าพิพิธภัณฑ์มีโครงเหล็กดัดรูปปลาฉลามวาฬตัวใหญ่ ที่รายล้อมด้วยโลมาหลายตัวเป็นจุดเด่น  ซึ่งไฮไลต์ภายในพิพิธภัณฑ์แห่งนี้ คือ

* **ถ้ำทะเล**
เป็นอุโมงค์ใต้น้ำที่ทอดยาวกว่า 11 เมตร มีฝูงปลานานาชนิดที่อาศัยอยู่ในเขตร้อนและบริเวณใกล้เคียงแหวกว่ายไปมา อาทิ ปลากระเบน, ปลาฉลาม, ปลานกแก้ว

* **วงแหวนไฟ และ วงแหวนแห่งชีวิต**       
อยู่บนชั้นบนสุดของพิพิธภัณฑ์ โดยขึ้นบันไดเลื่อนตรงสุดปลายทางอุโมงค์ถ้ำทะเล  ซึ่งวงแหวนไฟ (Ring of Fire) คือ บริเวณโดยรอบมหาสมุทรแปซิฟิกที่ยังมีการเกิดแผ่นดินไหวและภูเขาไฟระเบิดอย่างต่อเนื่อง ขณะเดียวกันก็ยังเป็นถิ่นที่อยู่อาศัยของสิ่งมีชีวิตจำนวนมาก ที่เปรียบเสมือน วงแหวนแห่งชีวิต (Ring of Life) โดยมีแนวความคิดว่า โลกที่มีแผ่นดินไหวและภูเขาไฟปะทุกับสิ่งมีชีวิตทั้งหมดที่อาศัยอยู่บนโลกเป็นระบบสิ่งมีชีวิตหนึ่งที่ต่างก็เกื้อกูลซึ่งกันและกัน
   
* **มหาสมุทรแปซิฟิก**
เป็นบ่อที่มีน้ำจำนวนกว่า 5,400 ตัน ในระดับความลึก 9 เมตร ซึ่งลดหลั่นจากชั้นบนสุดลงมาเรื่อย ๆ ภายในมีปลาขนาดใหญ่ อาทิ ปลาฉลามวาฬ, ปลากระเบนแมนตา และอีกด้านหนึ่งของเส้นทางเป็นบ่อจำลองสภาพแวดล้อม 10 บริเวณ ที่ตั้งอยู่บนวงแหวนแห่งไฟที่อยู่ล้อมรอบมหาสมุทรแปซิฟิก อาทิ ป่าญี่ปุ่น, ทิวเกาะอะลิวเทียน, อ่าวมอนเทอร์เรย์, ขั้วโลกใต้, ทะเลทัสมัน และ เกรท แบริเออร์ รีฟ ซึ่งในนี้มีสิ่งมีชีวิตน้อยใหญ่อาศัยอยู่มากมาย และส่วนหนึ่งมีให้ชมกันในพิพิธภัณฑ์นี้ อาทิ นาก, นากทะเล, สิงโตทะเลแคลิฟอร์เนีย, แมวน้ำ, นกเพนกวินจักรพรรดิ, โลมาขาวแปซิฟิก,  ปลาผีเสื้อ, หมึกยักษ์ และปูแมงมุม รวมแล้วที่นี่มีตัวอย่างสัตว์ให้ชมถึง 580 ชนิด ในจำนวนกว่า 30,000 ตัว

## อ้างอิง
* 

## แหล่งข้อมูลอื่น
* เว็บไซต์อย่างเป็นทางการของพิพิธภัณฑ์

ไคยูกัง
หมวดหมู่:สิ่งก่อสร้างในโอซากะ
หมวดหมู่:สิ่งก่อสร้างตั้งแต่ พ.ศ. 2533
วัดขุนช้าง

**วัดขุนช้าง** เป็นวัดในพระพุทธศาสนา ประเภทวัดราษฎร์ สังกัดคณะสงฆ์มหานิกาย ตั้งอยู่หมู่ที่ 2 ตำบลตาลเตี้ย  อำเภอเมืองสุโขทัย จังหวัดสุโขทัย  แต่เดิมเป็นวัดร้างที่มีหลักฐานเป็นโบราณสถานที่ขึ้นทะเบียนโดยกรมศิลปากร ต่อมาเมื่อมีพระมาอยู่จำพรรษา ชาวบ้านจึงได้พร้อมใจกันริเริ่มให้จัดตั้งเป็นวัดและนิมนต์พระสงฆ์มาอยู่จำพรรษาตั้งแต่ พ.ศ. 2536 เป็นต้นมา

## ประวัติ

### ศาสนสถาน

*ศาลาการเปรียญ
*กุฏิที่พักสงฆ์

### ลำดับเจ้าอาวาส
# พระอธิการนุช สิริธโร

## แหล่งข้อมูลอื่น
* เว็บไซต์สำนักงานวัฒนธรรมจังหวัดสุโขทัย 
* เว็บไซต์บ้านสวนดอตเน็ต โดยดิเรก ด้วงลอย(พลอยบุตร)

ขุนช้าง
โรเบร์โต โซลดาโด

**โรเบร์โต โซลดาโด ริโย** (; เกิด 27 พฤษภาคม ค.ศ. 1985) เป็นนักฟุตบอลชาวสเปน ปัจจุบันลงเล่นในตำแหน่งกองหน้าให้กับเลบันเต สโมสรในลาลิกา

## เกียรติประวัติ
### สโมสร
**เรอัลมาดริด**
* ลาลิกา: 2007–08

**ทอตนัมฮอตสเปอร์**
* ฟุตบอลลีกคัพ รองชนะเลิศ: 2014–15

### ทีมชาติ
**สเปน**
* ฟีฟ่าคอนเฟเดอเรชันส์คัพ รองขนะเลิศ: 2013

**สเปน รุ่นอายุไม่เกิน 19 ปี**
* ฟุตบอลชิงแชมป์แห่งชาติยุโรป รุ่นอายุไม่เกิน 19 ปี: 2004

### รางวัลส่วนตัว
* รางสัลซาร์รา (เซกุนดาดิบิซิออน): 2005–06
* รางวัลซาร์รา (ลาลิกา): 2011–12

## อ้างอิง

## แหล่งข้อมูลอื่น

*
*
*ชีวประวัติและสถิติ ที่เว็บไซต์ CiberChe 
* 
* 

หมวดหมู่:กองหน้าฟุตบอล
หมวดหมู่:บุคคลจากบาเลนเซีย
หมวดหมู่:นักฟุตบอลชาวสเปน
หมวดหมู่:นักฟุตบอลเยาวชนทีมชาติสเปน
หมวดหมู่:นักฟุตบอลทีมชาติสเปน
หมวดหมู่:ผู้เล่นในลาลิกา
หมวดหมู่:ผู้เล่นในเซกุนดาดิบิซิออน
หมวดหมู่:ผู้เล่นในเซกุนดาดิบิซิออนเบ
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นเซอา โอซาซูนา
หมวดหมู่:ผู้เล่นสโมสรฟุตบอลเฆตาเฟ
หมวดหมู่:ผู้เล่นสโมสรฟุตบอลบาเลนเซีย
หมวดหมู่:ผู้เล่นสโมสรฟุตบอลบิยาร์เรอัล
หมวดหมู่:ผู้เล่นสโมสรฟุตบอลกรานาดา
หมวดหมู่:ผู้เล่นเลบันเต อูเด
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นในซือเปร์ลีก
หมวดหมู่:นักฟุตบอลเฟแนร์บาห์แชสปอร์คูลือบือ
โรงเรียนทวีรัตน์

**โรงเรียนทวีรัตน์** เป็นโรงเรียนเอกชนแห่งหนึ่งในเขตเทศบาลเมืองคอหงส์ อำเภอหาดใหญ่ จังหวัดสงขลา เปิดสอนในระดับชั้นอนุบาลและประถมศึกษา

## ประวัติ

โรงเรียนทวีรัตน์ ก่อตั้งขึ้นตามปณิธานของคุณพ่อวร ทวีรัตน์ และคุณแม่ห้อง ทวีรัตน์ โดยมีความตั้งใจที่จะพัฒนาพื้นฐานการศึกษาให้แก่เยาวชนของชาติ โดยมีบุตรและธิดาเป็นผู้สืบสานตามเจตนารมณ์ 

โรงเรียนทวีรัตน์ เริ่มเปิดการเรียนการสอนครั้งแรกเมื่อวันที่ 16 พฤษภาคม พ.ศ. 2529 ในระยะแรกนั้น โรงเรียนเปิดทำการสอนในระดับก่อนประถมศึกษา โดยใช้ชื่อว่า โรงเรียนอนุบาลทวีรัตน์ มีครูทั้งหมด 5 คน นักเรียน 76 คน โดยมีนางสาวกานดา นวลวิไลลักษณ์ ดำรงตำแหน่งครูใหญ่คนแรก ซึ่งต่อมาในปีการศึกษา 2532 ได้รับอนุญาตให้ขยายหลักสูตรถึงระดับประถมศึกษา และได้เปลี่ยนชื่อเป็น โรงเรียนทวีรัตน์ โดยในปีการศึกษา 2537 โรงเรียนทวีรัตน์เปิดทำการสอนครบทุกชั้นเรียน ตั้งแต่ชั้นอนุบาลปีที่ 1 ถึงชั้นประถมศึกษาปีที่ 6 

## สัญลักษณ์ประจำโรงเรียน
* **ตราสัญลักษณ์ประจำโรงเรียน** คือ เพชรในดอกบัว
** เพชร หมายถึง อัญมณีล้ำค่าที่ส่องแสงประกายเปรียบเสมือนเด็กที่ได้รับการเจียระไน การอบรม ให้มีความรู้ เป็นคนดีคนเก่ง มีศีลธรรม เป็นเยาวชนที่ดีของชาติต่อไป
** ดอกบัว หมายถึง คุณธรรม จริยธรรม
* **ปรัชญาโรงเรียน** คือ  
** สร้างเสริมพื้นฐาน เตรียมการศึกษา พัฒนาความพร้อม สิ่งแวดล้อมดี ก้าวสู่ความมีอนาคต
* **ดอกไม้ประจำโรงเรียน** คือ ดอกกล้วยไม้
* **สีประจำโรงเรียน**  คือ 
**  สีชมพู หมายถึง ความอ่อนน้อมถ่อมตน และอนาคตที่สดใส
**  สีเทา หมายถึง ความเข้มแข็งอดทน กล้าเผชิญกับอุปสรรคทั้งมวล

## อ้างอิง

## แหล่งข้อมูลอื่น
* เว็บไซต์โรงเรียนทวีรัตน์ 

ทวีรัตน์
ทวีรัตน์
ทวีรัตน์
ป้อมปราการหลวงทังล็อง

**ป้อมปราการหลวงทังล็อง** () เป็นโบราณสถานที่สร้างขึ้นในคริสต์ศตวรรษที่ 11 โดยราชวงศ์ลี้ได้สร้างทับป้อมปราการจีนที่สร้างมาตั้งแต่คริสต์ศตวรรษที่ 7 เพื่อแสดงอิสรภาพที่มีต่อชาวจีนของชาวดั่ยเหวียต พระราชวังนี้เป็นศูนย์กลางอำนาจทางการเมืองและการศาสนามากว่า 13 ศตวรรษต่อเนื่องโดยตลอด เป็นราชวังแห่งเดียวในเอเชียตะวันออกเฉียงใต้ที่สร้างด้วยหินทั้งหมดและยังหลงเหลืออยู่

## มรดกโลก
ป้อมปราการหลวงทังล็องได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 34 เมื่อ พ.ศ. 2553 ที่กรุงบราซิเลีย ประเทศบราซิล ด้วยข้อกำหนดและหลักเกณฑ์ในการพิจารณา ดังนี้
* **(ii)** - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม
* **(iii)** - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว
* **(iv)** - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ

## อ้างอิง
* ศูนย์ข้อมูลมรดกโลก ประเทศเวียดนาม

หมวดหมู่:แหล่งมรดกโลกในประเทศเวียดนาม
ป
หมวดหมู่:สิ่งก่อสร้างในฮานอย
หมู่บ้านประวัติศาสตร์ฮาฮเวและยังดง

**หมู่บ้านประวัติศาสตร์ฮาฮเวและยังดง** () คือ แหล่งมรดกโลกทางวัฒนธรรมของประเทศเกาหลีใต้ เป็นหมู่บ้านโบราณเกาหลีตั้งอยู่ในเมืองอันดง จังหวัดคย็องซังเหนือ  ภายในหมู่บ้านประกอบด้วยสิ่งก่อสร้างที่สร้างตามแบบสถาปัตยกรรมในสมัยราชวงศ์โชซ็อน บันทึก รวมทั้งยังมีการอนุรักษ์ประเพณีต่าง ๆ อีกด้วย 

## มรดกโลก
หมู่บ้านประวัติศาสตร์ฮาฮเวและยังดงได้ขึ้นทะเบียนเป็นมรดกโลกจากองค์การยูเนสโกในการประชุมคณะกรรมการมรดกโลกสมัยสามัญครั้งที่ 33 เมื่อ พ.ศ. 2552 ที่เมืองเซบิยา ประเทศสเปน โดยผ่านข้อกำหนดและหลักเกณฑ์ในการพิจารณาให้เป็นแหล่งมรดกโลก ดังนี้
* **(iii)** - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว
* **(iv)** - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ

## แหล่งข้อมูลอื่น

* ศูนย์ข้อมูลมรดกโลก ประเทศเกาหลีใต้

หมวดหมู่:แหล่งมรดกโลกทางวัฒนธรรม
หมวดหมู่:แหล่งมรดกโลกในประเทศเกาหลีใต้
หมวดหมู่:จังหวัดคย็องซังเหนือ
รายชื่อตอนในโซลอีทเตอร์

**รายชื่อตอนของ[[โซลอีทเตอร์]]**

## มังงะ

## อะนิเมะ

หมวดหมู่:โซลอีทเตอร์
ซ
ซ
ทางหลวงแผ่นดินหมายเลข 415

**ทางหลวงแผ่นดินหมายเลข 415 สายนาเหนือ–พนม** เป็นทางหลวงแผ่นดินที่เชื่อมต่อระหว่างจังหวัดกระบี่และจังหวัดสุราษฎร์ธานี เส้นทางเริ่มต้นจากทางหลวงแผ่นดินหมายเลข 4 ที่สี่แยกนาเหนือ ตำบลนาเหนือ อำเภออ่าวลึก จังหวัดกระบี่ และสิ้นสุดบนทางหลวงแผ่นดินหมายเลข 401 ที่สามแยกต้นยวน ตำบลต้นยวน อำเภอพนม จังหวัดสุราษฎร์ธานี เดิมเป็นเป็นถนน 2 ช่องจราจร และกำลังอยู่ในระหว่างการปรับปรุงเป็นถนนขนาด 4 ช่องจราจร มีเส้นทางอยู่ในจังหวัดกระบี่ประมาณ 22 กิโลเมตร และอยู่ในจังหวัดสุรษฎร์ธานีประมาณ 27 กิโลเมตร ระยะทางทั้งหมดประมาณ 49 กิโลเมตร

ในอดีต ทางเลี่ยงเมืองพังงาเคยเป็นส่วนหนึ่งของทางหลวงแผ่นดินหมายเลข 415 ปัจจุบันได้มีการเปลี่ยนเลขทางหลวงเป็นทางหลวงแผ่นดินหมายเลข 4311

## รายชื่อทางแยก

## อ้างอิง

415
3-415
415
415
ซัมกเยทัง

**ซัมกเยทัง** () เป็นอาหารเกาหลีชนิดหนึ่ง ลักษณะเป็นซุปใส่เนื้อไก่ ซึ่งภายในเนื้อไก่จะยัดไส้เครื่องสมุนไพรชนิดต่าง ๆ อาทิ ข้าวเหนียว พริกไทยแดง รากโสม เกาลัด พุทราจีน เป็นต้น  รับประทานพร้อมกับเครื่องเคียง อาทิ เส้นแป้งลักษณะคล้ายเส้นขนมจีน เหล้าโสม พริกไทยดำ เกลือ 

นิยมเสิร์ฟในหม้อซุปที่ทำมาจากหิน รับประทานร้อน ๆ เชื่อกันว่าเสริมสุขภาพและบำรุงกำลัง ในอดีตจัดเป็นอาหารที่รับประทานกันภายในพระราชวัง

ซัมกเยทังดูเหมือนจะเป็นอาหารที่นิยมรับประทานกันในฤดูหนาว เพราะลักษณะเหมือนกับจะให้ความอบอุ่นคลายความหนาวได้ แต่ความจริงแล้วชาวเกาหลีจะนิยมรับประทานซัมกเยทังในฤดูร้อน เนื่องจากนิยมว่าเมื่อรับประทานเข้าไปแล้วทำให้เหงื่อออก จะเป็นผลดีต่อสุขภาพ

ซึ่งคำว่า "ซัมกเยทัง" นั้นแปลได้ว่า "ซุปไก่โสม" หรือ "ginseng chicken soup" ในภาษาอังกฤษ  

## อ้างอิง

## แหล่งข้อมูลอื่น

หมวดหมู่:อาหารเกาหลี
หมวดหมู่:ซุป
หมวดหมู่:อาหารจากเนื้อไก่
พรวุฒิ สารสิน

**พรวุฒิ สารสิน** (เกิด 23 เมษายน พ.ศ. 2502)  เป็นนักธุรกิจ นักแสดงและนักการเมือง ชาวไทย ปัจจุบันดำรงตำแหน่งประธานกรรมการ บริษัทไทยน้ำทิพย์ จำกัด ซึ่งในประวัติการทำงานส่วนนี้ทำให้ได้รับฉายา *"เจ้าพ่อน้ำดำ"*

## ประวัติ
พรวุฒิ (ชื่อเล่น: ใหญ่) นักธุรกิจและนักแสดงชาวไทย เกิดเมื่อวันที่ 23 เมษายน พ.ศ. 2502 เป็นบุตรคนสุดท้องและบุตรชายเพียงคนเดียว ในจำนวนบุตรทั้ง 3 คน ของพงส์ สารสิน กับคุณหญิงมาลินี สารสิน (สกุลเดิม: วรรณพฤกษ์) ด้านครอบครัวเคยสมรสกับหม่อมราชวงศ์สุภาณี ดิศกุล (ปัจจุบันหย่ากันแล้ว) ธิดาหม่อมเจ้าสุภัทรดิศ ดิศกุล และหม่อมอรพินทร์ ดิศกุล ณ อยุธยา (สกุลเดิม: อินทรทูต) มีบุตร 2 คน คือ แพร และภูมิ สารสิน หลังการหย่าแล้วมีข่าวว่าสนใจ นัท มีเรีย นักแสดงสาวซึ่งหย่าขาดจากอดีตสามี เต๋า-สมชาย เข็มกลัด เช่นกัน โดยติดตามอยู่หลายปี แต่ทางฝ่ายนัท มีเรีย ได้ปฏิเสธ

สำเร็จการศึกษาจากโรงเรียนสาธิตจุฬาลงกรณ์มหาวิทยาลัย ระดับมัธยมศึกษาจากโรงเรียนจีลอง ประเทศออสเตรเลียและไฮสกูลคอนเน็กติกัน สหรัฐอเมริกา ระดับปริญญาตรีจากมหาวิทยาลัยบอสตัน และปริญญาโทจากมหาวิทยาลัยเปปเปอร์ไดน์

การทำงาน เป็นผู้จัดการโฆษณาของบริษัท ไทยน้ำทิพย์ จำกัด ผู้จัดจำหน่ายและถือลิขสิทธิ์น้ำอัดลมยี่ห้อ "โค้ก" ในประเทศไทย ซึ่งถือเป็นบุคคลแรกที่ได้ใช้ศิลปินเพลงที่กำลังมีชื่อเสียงในขณะนั้น คือ คาราบาว, ธงไชย แมคอินไตย์, ไมโคร และอัสนี - วสันต์ เผยแพร่ภาพลักษณ์องค์กรในงานสาธารณกุศลตั้งแต่ปี พ.ศ. 2527 จนถึงปัจจุบัน, เป็นผู้ช่วยกรรมการผู้จัดการสายงานการตลาดและโรงงานในปี พ.ศ. 2538, ผู้ช่วยผู้จัดการใหญ่ และปัจจุบันเป็นรองประธานกรรมการ บริษัทไทยน้ำทิพย์ จำกัด ซึ่งในประวัติการทำงานส่วนนี้ทำให้ได้รับฉายาว่า *"เจ้าพ่อน้ำดำ"*

## ผลงาน
### การเมือง
ในงานการเมือง เป็นสมาชิกสภาผู้แทนราษฎร ในระบบบัญชีรายชื่อของพรรคประชาธิปัตย์ ในการเลือกตั้งทั่วไป ในปี พ.ศ. 2544 และได้รับเลือกเป็นกรรมการบริหารพรรคเมื่อ วันที่ 20 เมษายน 2546 และต่อมาเป็นที่ปรึกษาอภิรักษ์ โกษะโยธิน เมื่อครั้งดำรงตำแหน่งผู้ว่าราชการกรุงเทพมหานคร

### การแสดง
มีผลงานการแสดงครั้งแรก ในปี พ.ศ. 2550 ในภาพยนตร์ไทยเรื่อง *[[พลอย (ภาพยนตร์)|พลอย]]* จากการกำกับของ เป็นเอก รัตนเรือง ด้วยการรับบทเป็น "วิทย์" สามีที่มีปัญหาครอบครัวกับภรรยาในเรื่อง คือ "แดง" (แสดงโดยลลิตา ปัญโญภาส)  และในปี พ.ศ. 2553 จากเรื่อง *[[อินทรีแดง (ภาพยนตร์)|อินทรีแดง]]* ด้วยการรับบท "ดิเรก" นายกรัฐมนตรีที่ทะเยอทะยานทำได้ทุกอย่างเพื่อจุดมุ่งหมายทางการเมือง  จากการกำกับของ วิศิษฏ์ ศาสนเที่ยง

## เครื่องราชอิสริยาภรณ์

## อ้างอิง

## แหล่งข้อมูลอื่น
*[ข้อมูลจาก[IMDb]]
*[ประวัติจาก[ไทยรัฐ]]

หมวดหมู่:สกุลสารสิน
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคประชาธิปัตย์
หมวดหมู่:นักแสดงชายชาวไทย
หมวดหมู่:บุคคลจากโรงเรียนสาธิตจุฬาลงกรณ์มหาวิทยาลัย
หมวดหมู่:บุคคลจากมหาวิทยาลัยบอสตัน
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
พระพิฆเนศ มหาเทพแห่งปัญญา

**พระพิฆเนศ มหาเทพแห่งปัญญา** () เป็นภาพยนตร์แอนิเมชันชื่อดังของ บอลลีวู้ด ในเครือของ shemaroo กำกับภาพยนตร์โดย Pankaj Sharma ภาพยนตร์เรื่องนี้มีภาคต่อคือ พระพิฆเนศ มหาเทพแห่งปัญญา 2 ออกฉายวันที่ 16 ตุลาคม พ.ศ. 2550

## เนื้อเรื่อง
ภาพยนตร์เรื่องนี้จะเล่าเรื่องของพระพิฆเนศตั้งแต่เด็กๆ และ เล่าถึงอิทธิฤทธิ์ต่างๆของพระพิฆเนศที่สร้างไว้โดยมี พญามุสิกะ หรือหนู ที่เป็นพาหนะของพระพิฆเนศนั้นเป็นผู้เล่าเรื่อง โดยภาพยนตร์ในภาคนี้เล่าเรื่องเป็นตอนๆ โดยเรียงตอนตามลำดับได้ดังนี้ ตอนกำเนิดพระพิฆเนศ ตอนพระพิฆเนศกินขนม ตอนพระพิฆเนศเสียงา ตอนกำเนิดแม่น้ำกาวรี ตอนพระพิฆเนศพิโรธพระจันทร์ ตอนเศรษฐีกูเบร์อวดความร่ำรวย ตอนปราบอสูรทาร์กาซู

## นักแสดง
* อัซซา เชอิคห์ พากย์เป็น พระพิฆเนศ
* อตัซ โคดม พากย์เป็น พระศิวะ
* นัมราตา ชอว์หนีย์ พากย์เป็น พระแม่ปารวตี
* ไชย ประกาศ ซิงห์ พากย์เป็น พระพรหม, งู
* จิกเนศ พากย์เป็น พระวิษณุ/ พระนารายณ์
* นิสมา นันทรี พากย์เป็น พระแม่ลักษมี
* ทารัน พากย์เป็น พระขันทกุมาร
* ธนันชัย พากย์เป็น วรุณเทพ
* ปันกาจ ชาร์มา พากย์เป็น เทวราชอินทรา
* ราชนิกา กังกูลี พากย์เป็น พญาหนูมุสิกะ/ หนูผู้บรรยาย
* จีเดนทรา ไจสวาล พากย์เป็น โคอุสุภราช (นันทิ)
* มิเฮอร์ จักราบอร์ตีย์ พากย์เป็น ฤๅษีอากาสยาตา
* นีติน มัลโหทรา พากย์เป็น ฤๅษีนารัท
* ภรต สวาตันตรา พากย์เป็น ตารกาสูร
* วิกัส กอสวานี พากย์เป็น ปรศุราม
* ปาร์มินเดอร์ กัมมัน พากย์เป็น อสูรซัปดามัน

## รางวัลที่ได้รับ
รางวัลที่ได้รับของภาพยนตร์เรื่องนี้ คือ สาขา "ภาพยนตร์แอนิเมชั่นยอดเยี่ยม"

## อ้างอิง
* http://www.club.mthai.com 

## แหล่งข้อมูลอื่น
*Official website
* 
* 

หมวดหมู่:ภาพยนตร์อินเดียที่ออกฉายในปี พ.ศ. 2550
หมวดหมู่:การ์ตูนอินเดีย
หมวดหมู่:ภาพยนตร์อินเดีย
หมวดหมู่:ภาพยนตร์โลดโผน
หมวดหมู่:ภาพยนตร์ภาษาฮินดี
เนเอะ (เพลงของเพอร์ฟูม)

"**เนเอะ**" () เป็นซิงเกิลลำดับที่ 17 ของวง เพอร์ฟูม โดยเพลง "**Nee**" ถูกใช้เป็นเพลงประกอบโฆษณา Natural Beauty Basic เวอร์ชันเต็มของเพลงได้ออกอากาศครั้งแรกผ่านทางรายการวิทยุในรายการ *Perfume Locks* เมื่อวันที่ 21 ตุลาคม พ.ศ. 2553]] ซิงเกิลวางจำหน่ายในวันที่ 10 พฤศจิกายน [พ.ศ. 2553 ที่ [ญี่ปุ่น

## การโปรโมตและมิวสิกวิดีโอ
"Nee" ถูกใช้เป็นเพลงประกอบโฆษณา *Natural Beauty Basic* โดยโฆษณานี้ประกอบด้วยสมาชิกวงเพอร์ฟูม เต้นบนเวทีหกเหลี่ยมล้อมรอบด้วย ซีจี เมืองสีขาวในฤดูหนาว ถ่ายทำบริเวณตรงกลางของฉากเขียวขนาดใหญ่ ด้วยกล้องถ่ายวิดีโอสามตัว ทำให้ได้ภาพของสามคนในมุมที่แตกต่างกันแล้วนำรวมกันโดยใช้ ซีจี โฆษณาชิ้นนี้มีอยู่ด้วยกันสี่แบบ โดยสามแบบเป็นสมาชิกแต่ละคน ส่วนแบบสุดท้ายจะเป็นสมาชิกทั้งสามคน

สำหรับมิวสิกวิดีโอนั้นได้ใช้รูปแบบเดียวกันโฆษณา ซึ่งทั้งสองแบบนั้น ถ่ายทำโดย ยูอิจิ โคดามะ, ซึ่งเคยเป็นผู้กำกับเพลง "Secret Secret" และ "Natural ni Koishite"
ออกแบบท่าเต้นโดย มิกิโกะ และเรียกว่า "Posing Dance" ซึ่งเป็นท่าเต้นที่ แต่ละคนเต้นท่าแตกต่างในเวลาเดียวกัน ในวันที่ 21 ตุลาคม พ.ศ. 2553 มิวสิกวิดีโอฉบับสั้นได้ถูกอัปโหลดลงบนแชนเนลของ โทคุมะ เจเปน บน ยูทูบ

## รายชื่อเพลง

## ตำแหน่งในชาร์ตโอริกอน (ญี่ปุ่น)

:**ยอดขายทั้งหมด:**107,496
:**ยอดขายทั้งหมดในปีพ.ศ. 2553:** 101,747 (ซิงเกิลออฟเดอะเยียร์อันดับที่ 64)
:**ยอดขายทั้งหมดในปีพ.ศ. 2554:** 5,749

## อ้างอิง

## แหล่งข้อมูลอื่น
# เว็บไซต์หลักอย่างเป็นทางการ
# เพอร์ฟูมที่โทคุมะ เจเปน คอมมิวนิเคชันส์
# มิวสิกวิดีโอ และ การแสดงสด Nee Perfume 

หมวดหมู่:เพลงของเพอร์ฟูม
หมวดหมู่:ซิงเกิลในปี พ.ศ. 2553
วัดหนองทอง

**วัดหนองทอง** เป็นวัดราษฎร์ สังกัดคณะสงฆ์มหานิกาย ตั้งอยู่ที่หมู่ 11 ตำบลบ้านสวน อำเภอเมือง จังหวัดสุโขทัย เป็นวัดที่มีความเก่าแก่อีกแห่งหนึ่งของตำบลบ้านสวน รวมทั้งเป็นศูนย์กลางให้กับชุมชนในบริเวณหมู่ 11 นับแต่การตั้งชุมชนในอดีตที่ผ่านมา 
## ประวัติ
### ประวัติ
**วัดหนองทอง**เป็นวัดที่สร้างมาตั้งแต่สมัยสุโขทัยหรืออยุธยา เพราะเดิมเป็นวัดร้าง  ต่อมาประมาณ พ.ศ. 2480    เมื่อประชาชนได้มาตั้งหลักแหล่งมากขึ้นจึงได้มีการบูรณปฏิสังขรณ์ขึ้นมาใหม่อีกครั้งหนึ่ง มีที่ดินตั้งวัดเนื้อที่ 7 ไร่ 2 งาน 45 ตาราวา

### ศาสนวัตถุ-สถาน
กุฎิที่พักสงฆ์
วิหาร
พระพุทธรูปพุทธเนรมิตร
ศาลาธรรมสังเวช-ฌาปนสถาน
### ลำดับเจ้าอาวาส
1.พระมหาวิชัย วิชโย

2.พระครูปลัดธนะโรจน์ ปญฺญาวชิโร(พระอาจารย์หมู)

## อ้างอิง

หนองทอง
การพยาบาลทารกแรกเกิด

thumb|right|การพยาบาลทารกแรกเกิด
**การพยาบาลทารกแรกเกิด** () คือการปฏิบัติการพยาบาลสำหรับการดูแลทารกแรกเกิด โดยในบางประเทศอาจแบ่งการดูแลออกเป็นการพยาบาลทารกแรกเกิดที่ต่างกันสี่ระดับ ได้แก่: ระดับแรก - การดูแลสุขภาพทารกแรกเกิด, ระดับที่สอง - การดูแลทารกแรกคลอดก่อนกำหนดหรือทารกผู้ป่วย, ระดับที่สาม - การดูแลทารกที่ไม่สามารถใช้การรักษาในระดับที่สองและจำเป็นต้องอาศัยเทคโนโลยีขั้นสูงในการช่วยชีวิต โดยเป็นทางเลือกสำหรับฝ่ายพยาบาลทารกแรกเกิดในห้องไอซียู (ICU) สำหรับทารกแรกเกิดที่มีสุขภาพไม่ดีหรือทารกแรกคลอดก่อนกำหนด และระดับที่สี่ - รวมทักษะทั้งหมดของระดับที่สาม แต่เกี่ยวกับการดูแลทารกแรกเกิดที่วิกฤตและซับซ้อนกว่า เช่นเกี่ยวข้องกับการผ่าตัดหัวใจพิการแต่กำเนิด

## คุณสมบัติและความต้องการ
คุณสมบัติในการศึกษาวิชาการพยาบาลทารกแรกเกิดจะแตกต่างกันไปตามแต่ละท้องที่ ซึ่งโรงพยาบาลส่วนใหญ่ต่างต้องการพยาบาลที่สำเร็จการศึกษาและสำเร็จหลักสูตร พยาบาลวิชาชีพ (Registered Nurse) และต้องได้รับการรับรองคุณวุฒิ พยาบาลศาสตรบัณฑิต (Bachelor of Science in Nursing) หรือ พยาบาลศาสตรมหาบัณฑิต (Masters of Science in Nursing) โดยส่วนใหญ่ต้องการผู้มีประสบการณ์ในการทำงานในสถานพยาบาลอย่างน้อยสามปีตามที่โรงพยาบาลได้กำหนดไว้ ซึ่งต้องการใบรับรองด้านการช่วยชีวิตทารกแรกเกิด (Neonatal Resuscitation Provider) และหรือใบรับรองพยาบาลอภิบาลแรกเกิด (Neonatal Intensive Care Nursing) หรือผู้ประกอบการพยาบาลทารกแรกเกิด (Neonatal Nurse Practitioner) โดยอาจต้องมีใบรับรองเหล่านี้ นอกจากต้องเป็นพยาบาลเชี่ยวชาญหรือได้รับการรับรองพยาบาลวิชาชีพ สำหรับผุ้ประสงค์ที่จะทำงานด้านนี้โรงพยาบาลบางแห่งยังต้องการยืนยันการแสดงความสามารถและภาวะผู้นำในการปฏิบัติการ คุณสมบัติที่สำคัญประกอบด้วยความสามารถในการจัดหายา, ความรู้อื่น ๆ ที่จำเป็นสำหรับการดูแลผู้ป่วย, การทำให้ฟื้นจากอาการหัวใจหยุดเต้นหรือปอดหยุดทำงาน และการคำนวณทางคณิตศาสตร์ ตลอดจนความรู้ความสามารถในการใช้เครื่องมืออุปกรณ์ต่างๆ

## อ้างอิง

### บรรณานุกรม

* "การดูแลทารกแรกเกิด" โรงพยาบาลสงขลา 
* , "Goodman DC *The uneven landscape of newborn intensive care services: variation in the neonatology workforce*.
* COINN. *Global Unity for Neonatal Nurses*. Frequently Asked Questions . 1 มกราคม 2004–2007.
* Selga, Ana May A. MD. *Hospital Length Of Stay and Readmission Rates For Normal Deliveries* Hospital Stay 
* 

## แหล่งข้อมูลอื่น
* Association of Women's Health, Obstetric and Neonatal Nurses 
* The Academy of Neonatal Nursing

หมวดหมู่:การพยาบาลในโรงพยาบาล
หมวดหมู่:วิทยาทารกแรกเกิด
จอห์นนี เลเวอร์

**จอห์นนี เลเวอร์** (; ; เกิด 14 สิงหาคม พ.ศ. 2493) เป็นนักแสดงตลก ชื่อดังของอินเดีย ภาพยนตร์เด่นของเขา คือ อโศกมหาราช ฟ้ามิอาจกั้นรัก สวรรค์เบี่ยง เปลี่ยนทางรัก และ 36 china town บทบาทส่วนใหญ่ที่เขาได้รับ ได้แก่ ผู้ช่วยพระเอกและนางเอก

หมวดหมู่:บุคคลที่เกิดในปี พ.ศ. 2493
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวอินเดีย
หมวดหมู่:นักแสดงภาพยนตร์ชายชาวอินเดีย
หมวดหมู่:คริสต์ศาสนิกชนชาวอินเดีย
หมวดหมู่:บุคคลจากรัฐอานธรประเทศ
วัดอมราวาส

thumb|พระราชพฤฒาจารย์ (ห้อม อมโร) ในขณะดำรงตำแหน่งเจ้าคณะจังหวัดสุโขทัย (ระหว่าง พ.ศ.2529-2541) ได้ริเริ่มสร้างวัดฉุน หรือวัดอมราวาสแห่งนี้ และส่งพระภิกษุในสังกัดไปอยู่จำพรรษา ปฏิบัติศาสนกิจ พร้อมทั้งยกเป็นวัดจนกระทั่งปัจจุบัน
**วัดอมราวาส** หรือ**วัดฉุน**  นี้ตั้งอยู่ที่หมู่ 5 ตำบลบ้านสวน อำเภอเมืองสุโขทัย จังหวัดสุโขทัย เป็นวัดของคณะสงฆ์มหานิกาย ประเภทวัดราษฎร์

## ประวัติ
### ประวัติ
วัดอมราวาสเป็นวัดที่ตั้งขึ้นเพื่อเป็นเกียรติแก่พระราชพฤฒาจารย์ (หลวงพ่อห้อม อมโร) วัดคูหาสุวรรณ อดีตเจ้าคณะจังหวัดสุโขทัย ที่ริเริ่มและให้มีการสร้างวัดเพื่อเป็นรักษาศรัทธาชาวพุทธที่อยู่ในบริเวณบ้านคลองด่าน  ที่ยากต่อการเดินทางในช่วงฤดูฝนที่จะต้องเข้ามาประกอบศาสนกิจในฐานะชาวพุทธในบริเวณวัดในตำบลบ้านสวน ที่ห่างไกลเป็นระยะทางหลายกิโลเมตร 

### ศาสนสถาน-วัตถุ
# อุโบสถ
# ศาลาการเปรียญ
# วิหาร
# กุฎิที่พักสงฆ์
# ฌาปนสถาน/ศาลาคู่เมรุ
# หอกลอง/หอระฆัง
# ศาลาอริยมรรคกลางน้ำ

### ลำดับเจ้าอาวาส
# พระครูสุธรรมไพโรจน์ (ชาญณรงค์ โชติธมฺโม) อดีตเลขานุการเจ้าคณะจังหวัด
#พระสนอง(เสน่ห์)  ฐิตฺเมโธ   (รักษาการเจ้าอาวาส)เลขานุการเจ้าคณะตำบลวังทองแดง
#พระอธิการอุเทน จารุธมฺโม

## เว็บไซต์เกี่ยวข้อง
* เว็บไซต์สำนักงานวัฒนธรรมจังหวัดสุโขทัย 
* เว็บไซต์บ้านสวนดอตเน็ต โดยดิเรก ด้วงลอย(พลอยบุตร)

## อ้างอิง
อมราวาส
อังเฆล ดิ มาริอา

**อังเฆล ฟาเบียน ดิ มาริอา เฮอนันเดส** (; เกิด 14 กุมภาพันธ์ ค.ศ. 1988) เป็นนักฟุตบอลชาวอาร์เจนตินาปัจจุบันเล่นได้ทั้งในตำแหน่งปีกขวา และกองกลางตัวรุกให้แก่โรซาริโอเซนตรัล สโมสรในปริเมราดิบิซิออนเดอาร์เฆนตินา 

ในฤดูกาล 2014–15 ดิ มาริอาได้ย้ายมายังแมนเชสเตอร์ยูไนเต็ดในพรีเมียร์ลีก อังกฤษ ด้วยการซื้อตัวมาจากเรอัลมาดริดในสเปน ด้วยค่าตัว 59.7 ล้านปอนด์ ซึ่งถือว่าเป็นสถิติการซื้อขายตัวนักฟุตบอลที่แพงที่สุดของอังกฤษ แต่ว่าการเล่นในพรีเมียร์ลีกนั้น ดิ มาริอาได้รับเสียงวิจารณ์ว่าเล่นได้ไม่คุ้มค่าตัว เมื่อจบฤดูกาล จึงไม่ได้ร่วมกับสโมสรเดินทางแข่งขันนัดพิเศษ และต่อมาได้ย้ายไปร่วมสโมสรใหม่คือ สโมสรฟุตบอลปารีแซ็ง-แฌร์แม็ง ด้วยค่าตัว 44.4 ล้านปอนด์

## รางวัลเกียรติยศ
### สโมสร
#### ไบฟีกา
* ปรีไมราลีกา : 2009–10
* ตาซาดาลีกา : 2008–09, 2009–10, 2024–25

#### เรอัลมาดริด
* ลาลิกา:  2011–12
* โกปาเดลเรย์: 2010–11, 2013–14
* ซูเปร์โกปาเดเอสปัญญา: 2012
* ยูฟ่าแชมเปียนส์ลีก: 2013–14
* ยูฟ่าซูเปอร์คัพ: 2014

### ทีมชาติ
#### อาร์เจนตินา
* ฟุตบอลโลก: 2022
* โกปาอาเมริกา: 2021
* โกปาอาเมริกา: 2024

## อ้างอิง

## แหล่งข้อมูลอื่น

* Topforward profile
* Real Madrid official profile
* Profile at FutbolPunto with maps and graphs  
* Angel Di Maria PortuGOAL profile 
* 
* ESPN Profile 
* BDFutbol profile
* Transfermarkt profile
* 2010 FIFA World Cup profile 
* 
* 

หมวดหมู่:นักฟุตบอลชาวอาร์เจนตินา
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นสโมสรฟุตบอลปารีแซ็ง-แฌร์แม็ง
หมวดหมู่:ผู้เล่นสโมสรฟุตบอลยูเวนตุส
หมวดหมู่:ผู้เล่นสปอร์ลิชบัวอีไบฟีกา
หมวดหมู่:นักฟุตบอลทีมชาติอาร์เจนตินา
หมวดหมู่:ผู้เล่นในลาลิกา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลีกเอิง
หมวดหมู่:ผู้เล่นในเซเรียอา
หมวดหมู่:ผู้เล่นในปรีไมราลีกา
หมวดหมู่:บุคคลจากโรซาริโอ
หมวดหมู่:นักฟุตบอลในโอลิมปิกฤดูร้อน 2008
หมวดหมู่:กองกลางฟุตบอล
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในโกปาอาเมริกา 2019
หมวดหมู่:ผู้เล่นในโกปาอาเมริกา 2021
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในชุดชนะเลิศโกปาอาเมริกา
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ผู้เล่นในชุดชนะเลิศฟุตบอลโลก
ธนาตรัยฉัตร ภูโชคอนันต์

**ธนาตรัยฉัตร ภูโชคอนันต์** (สกุลเดิม: ลิมปยารยะ; เกิด 21 กรกฎาคม พ.ศ. 2530) ชื่อเล่น **เชน** เป็นอดีตนักแสดงและนักร้องสมาชิกวงNice 2 Meet U แล้วมาเป็นศิลปินเดี่ยวในสังกัดอาร์เอส ตั้งแต่ปี 2549–2557

## ประวัติ
ธนาตรัยฉัตร ภูโชคอนันต์ (เดิม: ธนา ลิมปยารยะ) เกิดเมื่อวันที่ 21 กรกฎาคม พ.ศ. 2530 เป็นบุตรของ วิเดช ลิมปยารยะ กับ เพ็ญศรี ลิมปยารยะ มีพี่ชาย 1 คน และพี่สาว 1 คน เป็นอดีตสมาชิกวง Nice 2 Meet U และศิลปินเดี่ยวในค่ายอาร์เอส ตั้งแต่ปี 2549-2557

ระหว่างที่เป็นนักร้องได้เปิดธุรกิจขายของ Gift Shop จากเกาหลี ชื่อ "ซอลมุนปัง" ที่สยามสแควร์ ซอย 2 และขยายสาขามาที่ ห้างแพลตตินั่ม ประตูน้ำ ขายเสื้อผ้าแฟชั่น ออกแบบ และส่งตัดเอง

ต่อมาปี 2552-2554 มีโอกาสได้ทำงานเป็นพนักงานฝ่ายการตลาด บริษัท วุฒิศักดิ์ คลินิก อินเตอร์กรุ๊ป จำกัด และปี 2554-2557 เลื่อนตำแหน่งเป็นผู้อำนวยการฝ่ายการตลาดและประชาสัมพันธ์ บริษัท วุฒิศักดิ์ คอสเมติก จำกัด

ปี 2557-ปัจจุบัน เป็นประธานเจ้าหน้าที่บริหาร บริษัท อมาโด้ กรุ๊ป จำกัด

ปี 2567 ผู้ต้องหาคดีฉ้อโกงบริษัท ไทยยินตัน จำกัด จำนวนเงิน 79 ล้านบาท โดยซื้อสินค้าแล้วไม่จ่ายเงินจำนวนดังกล่าว

## ชีวิตส่วนตัว
ธนาตรัยฉัตร คบหาดูใจกับ เจมส์ กาลย์กัลยา ภู โชคอนันต์ ชื่อ เดิม กณิการ์ ภูศรี แฟนสาวนอกวงการรองอันดับหนึ่งมิสแกรนด์ไทยแลนด์ สมรสกันแล้ว เมื่อ วันเสาร์ ที่ 14 มกราคม พ.ศ. 2560 โดยช่วงเช้ามีพิธีสู่ขอพร้อมพิธีหมั้นตามแบบไทย-จีน และพิธีฉลองมงคลสมรสจัดที่ โรงแรม Bangkok Marriott Marquis Queen's Park ปัจจุบันมีบุตร-ธิดารวมกัน 5 คนคือ
# กรจิรัฏฐ์ ภูโชคอนันต์ () เกิดเมื่อวันที่ 20 ธันวาคม พ.ศ. 2561
# เฌอษิจันทร์ ภูโชคอนันต์ () เกิดเมื่อวันที่ 16 เมษายน พ.ศ. 2564
# () เกิดเมื่อวันที่ 17 ธันวาคม พ.ศ. 2565
# () เกิดเมื่อวันที่ 17 ธันวาคม พ.ศ. 2565
# () เกิดเมื่อวันที่ 17 ธันวาคม พ.ศ. 2565

## การศึกษา
* ระดับก่อนประถมศึกษา อนุบาลยอแซฟอุปถัมภ์ จ.นครปฐม
* ระดับประถมศึกษา มัธยมศึกษาตอนต้น โรงเรียนยอแซฟอุปถัมภ์ จ.นครปฐม
* ระดับมัธยมศึกษาตอนปลาย โรงเรียนทิวไผ่งาม
* ระดับปริญญาตรี คณะพาณิชยศาสตร์และการบัญชี มหาวิทยาลัยธรรมศาสตร์

## ผลงาน
### ผลงานเพลง
#### Nice 2 Meet U

#### ผลงานเดี่ยว

#### ซิงเกิลเดี่ยว
* ลืมไปหรือเปล่า  (2560) โปรเจกต์คัฟเวอร์เพลงฮิตในอดีต
* ยอม (2560) โปรเจกต์คัฟเวอร์เพลงฮิตในอดีต

### มิวสิกวิดีโอ
* เพลง เปลี่ยนกันไหม ของ โฟร์-มด (2549)

### ผลงานพิธีกร
* สมรภูมิไอเดีย ช่อง 3
* PET JA (เพ็ท จ้า) ช่อง 9 Modern Nine TV
* อินไซด์ ลาลิกา  ช่อง 5

### ผลงานละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ช่อง 8

* ละครโทรทัศน์ทั้งหมดด้านล่างนี้ออกอากาศทาง ช่องวัน

### ละครซิตคอม
* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์กองทัพบก

* ละครโทรทัศน์ทั้งหมดด้านล่างนี้ออกอากาศทาง ช่อง ดาราเดลี่

* ละครโทรทัศน์ทั้งหมดด้านล่างนี้ออกอากาศทาง ช่องเวิร์คพอยท์

### ผลงานภาพยนตร์
* 2556 *[[Love So What? รักแล้วไง]]*
* 2558 *[[Feel Good รู้สึกดีที่มีเธอ]]*

## คอนเสิร์ต
* The Idol Battle Concert

## อ้างอิง

## แหล่งข้อมูลอื่น
* 
* 
* เว็บไซต์ส่วนตัวของเชน ธนา 

หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:บุคคลจากโรงเรียนยอแซฟอุปถัมภ์
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
หมวดหมู่:นักร้องชายชาวไทย
หมวดหมู่:ศิลปินสังกัดอาร์เอส
หมวดหมู่:นักแสดงชายชาวไทย
หมวดหมู่:พิธีกรชาวไทย
หมวดหมู่:นักธุรกิจชาวไทย
หมวดหมู่:นักแสดงชายจากกรุงเทพมหานคร
วิทยาลัยเทคนิคปากช่อง

**วิทยาลัยเทคนิคปากช่อง** เป็นสถาบันอาชีวศึกษาในจังหวัดนครราชสีมา สังกัดสำนักงานคณะกรรมการการอาชีวศึกษา กระทรวงศึกษาธิการ ตั้งอยู่เลขที่ 881 หมู่ 13 ตำบลจันทึก อำเภอปากช่อง จังหวัดนครราชสีมา 30130

## ประวัติ
วิทยาลัยการอาชีพปากช่อง เป็น 1 ในวิทยาลัยการอาชีพ 51 แห่งที่กระทรวงศึกษาธิการประกาศจัดตั้งเมื่อวันที่ 18 มิถุนายน พ.ศ. 2540 ตั้งอยู่บนพื้นที่ 100 ไร่ ในความดูแลของโรงงานที่ 5 กองผลิตอุปกรณ์สายพลาธิการ กองทัพบก เปิดทำการสอน ระดับประกาศนียบัตรวิชาชีพ (ปวช.) จำนวน 2 สาขาวิชา ได้แก่ สาขาวิชาช่างยนต์ และสาขาวิชาการบัญชี มีนักศึกษารุ่นแรกจำนวน 80 คน ผู้อำนวยการคนแรกคือ นายทัศนา เพลงสันเทียะ

วันที่ 24 สิงหาคม 2563 ได้รับการเปลี่ยนชื่อสถานศึกษาเป็น วิทยาลัยเทคนิคปากช่อง พร้อมกับวิทยาลัยในสังกัดสำนักงานคณะกรรมการการอาชีวศึกษา 13 แห่ง

## หลักสูตรที่เปิดสอน
### ระดับประกาศนียบัตรวิชาชีพ ( ปวช. )
*สาขาวิชาช่างยนต์
*สาขาวิชาการบัญชี
*สาขาวิชาช่างไฟฟ้ากำลัง
*สาขาวิชาช่างกลโรงงาน
*สาขาวิชาเทคโนโลยีสารสนเทศ
*สาขาวิชาช่างอิเล็กทรอนิกส์
*สาขาวิชาการโรงแรม
*สาขาวิชาคอมพิวเตอร์ธุรกิจ
*สาขาวิชายานยนต์ไฟฟ้า

### ระดับประกาศนียบัตรวิชาชีพชั้นสูง ( ปวส. )
*สาขาวิชาเทคนิคยานยนต์
*สาขาวิชาช่างไฟฟ้า
*สาขาวิชาอุตสาหกรรมการผลิต
*สาขาวิชาเทคโนโลยีสารสนเทศ
*สาขาวิชาอิเล็กทรอนิกส์
*สาขาวิชาบัญชี
*สาขาวิชาการโรงแรม
*สาขาวิชาคอมพิวเตอร์ธุรกิจ
*สาขาวิชายานยนต์ไฟฟ้า

## อ้างอิง

หมวดหมู่:วิทยาลัยเทคนิคในประเทศไทย
หมวดหมู่:สถาบันอาชีวศึกษาในจังหวัดนครราชสีมา
รายชื่อภาพยนตร์ไทย พ.ศ. 2554

**รางวัลภาพยนตร์ไทยประจำปี พ.ศ. 2554/2011**

**รายชื่อภาพยนตร์ไทย ที่ออกฉายครั้งแรกในปี พ.ศ. 2554/2011 เรียงตามวันฉาย**

## อ้างอิง
* ภาพยนตร์ไทยปี 2554 ที่ ThaiContentDB
* โปรแกรมหนังไทยฉายปี 2554 thaicinema.org

2554
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2554
มนต์ชัย ศิริลัทพร

**มนต์ชัย ศิริลัทพร** เป็นเจ้าของนามปากกา **ซ่อนกลิ่น** นักเขียนโรมานซ์ เกิดเมื่อวันที่ 20 เมษายน พ.ศ. 2514 ที่กรุงเทพมหานคร จบการศึกษาจากคณะวิศวกรรมศาสตร์ สาขาวิศวกรรมโยธา มหาวิทยาลัยเกษตรศาสตร์ เริ่มเขียนเรื่อง *หิมพานต์* เป็นเรื่องแรก และไปโพสต์ลงในเว็บเด็กดี ในปี พ.ศ. 2547 มีผลงานเล่มแรกคือ *615 รหัสมรณะ* โดยสำนักพิมพ์สยามอินเตอร์ มีผลงานที่สร้างเป็นละครโทรทัศน์ คือ ดวงใจอัคนี

เคยทำงานเป็นวิศวกรบริษัท แต่ปัจจุบันลาออกมารับงานเป็นวิศวกร ฟรีแลนซ์

## ที่มาของนามปากกา
เดิมใช้ชื่อจริงเป็นนามปากกา แต่เมื่อได้เขียนนิยายแนวโรแมนซ์ จึงเปลี่ยนเป็น *ซ่อนกลิ่น* โดยคิดว่าจะหานามปากกาที่คล้่ยคลึงกับชื่อดอกไม้ จึงนึกขึ้นได้ว่าเคยเขียนดอกไม้ดอกหนึ่งเป็นปริศนาในหนังสือเรื่องแรกคือ ดอกซ่อนกลิ่น และนำมาเป็นนามปากกา

## รายชื่อผลงาน
# บ้านไร่ปลายฝัน ตอน ดวงใจอัคนี (สร้างเป็นละครโทรทัศน์ 2553 ช่อง3) 
# โจรกรรมรัก ตอน คดีมงกุฎเพชร  
# สุภาพบุรุษจุฑาเทพ ตอน คุณชายรัชชานนท์ (สร้างเป็นละครโทรทัศน์ 2556 ช่อง 3) 
# โจรกรรมรัก ตอน ตะลุยโลกมหัศจรรย์ 
# บริษัทรักอุตลุด ตอน ซ่อนรักกามเทพ (สร้างเป็นละครโทรทัศน์ 2560 ช่อง3)
# ดวงใจเทวพรหม ตอน ลออจันทร์ (สร้างเป็นละครโทรทัศน์ 2556 ช่อง 3)
# ซ่อนกลิ่น (สร้างเป็นละครโทรทัศน์ 2567 ช่อง3)
# ต่างขั้วหัวใจเดียว 
# เสน่หาเจ้าสาวซีค
# เสน่หาเจ้าทะเลทราย
# เสน่หาซาลีน่าฮ์
# เล่ห์บ่วงมนตรา
# เมื่อหัวใจขยับปีก
# เพลิงแค้นซ่อนรัก
# เดิมพันหัวใจเจ้าชายซีค
# เชลยแค้น
# เจ้าหญิงทะเลทราย
# เงาพิศวาสทะเลทราย
# อลวนลุ้นหุ้นรัก
# องครักษ์แดนเถื่อน
# สายใยรักข้ามขอบฟ้า
# ลิขิตรักทะเลทรายเลือด
# ราชันแดนเถื่อน
# รักที่เธอลืม
# รอยแค้นจำนนรัก
# ปาฏิหาริย์รักไม่เคยเลือน (สร้างเป็นละครโทรทัศน์ 2566 ช่อง PPTV)
# บ่วงบุษวรรณ
# น่าน ฟ้า ชลาลัย (สร้างเป็นละครโทรทัศน์ 2567 ช่อง 3 เอชดี)
# ทาสรักทะเลทราย
# ทรายเลื่อมมุก
# ตะวันรุ่งที่ปลายฟ้า
# ตราบาปสามหัวใจ
# ซ้อนกลเสน่หา
# ซ่อนไว้ในกรงรัก
# ซ่อนใจใต้เงาทราย
# เจ้าเวหา
# จอมโจรแดนเถื่อน
# ใต้แสงดารา
# ชิ้คหัวใจเถื่อน
# จุมพิตฟาโรห์
# คลื่นร้างพรางรัก
# 30วันเพื่อรัก 30วันเพื่อรอ
# รหัสลับอัปเกรดรัก

## อ้างอิง

## แหล่งข้อมูลอื่น
* เว็บไซด์ส่วนตัว 

หมวดหมู่:บุคคลจากกรุงเทพมหานคร‎‎
หมวดหมู่:นักเขียนชาวไทย
หมวดหมู่:บุคคลจากคณะวิศวกรรมศาสตร์ มหาวิทยาลัยเกษตรศาสตร์
ภารกิจเลือด

**ภารกิจเลือด** () เป็นนวนิยายสืบสวน โดย ไมเคิล คอนเนลลี นักเขียนชาวอเมริกัน ตีพิมพ์ครั้งแรกที่ประเทศสหรัฐอเมริกา เมื่อวันที่ 1 ตุลาคม พ.ศ. 2541 และตีพิมพ์ครั้งแรกในประเทศไทยเมื่อเดือนมีนาคม พ.ศ. 2547 หนังสือเล่มนี้ได้รับรางวัลนวนิยายสืบสวน Grand Prix ของประเทศฝรั่งเศส รางวัล Anthony Awards และ Macavity Awards ของสหรัฐอเมริกา ต่อมาถูกสร้างเป็นภาพยนตร์ในปี พ.ศ. 2545 มีชื่อภาษาไทยว่า ดับชีพจรล่านรก

## เรื่องย่อ
เป็นเรื่องราวเกี่ยวกับ *เทอร์รี่ แม็กเคเล็บ* อดีตเจ้าหน้าที่เอฟบีไอ เพิ่งได้รับการผ่าตัดเปลี่ยนหัวใจ จึงตั้งใจจะอาศัยอย่างเรียบง่าย ไม่มีการสืบสวน หรือไล่ล่า แต่แล้ววันหนึ่งเขาได้พบกับ*กราเซียล่า ริฟเวอร์ส* ผู้ซึ่งมาขอร้องให้ช่วยเหลือในการสืบคดี และได้รู้ความจริงว่าหัวใจที่เขาได้รับมานั้นเป็นของกลอเรีย น้องสาวของเธอที่ถูกฆาตกรรม แม็กเคเล็บเริ่มสงสัยจึงเริ่มสืบคดี เมื่อเขาเริ่มสืบคดีจริงจังก็ได้พบว่าตำรวจมองข้ามรายละเอียดสำคัญหลายจุด จากคดีที่เหมือนกับคดีฆาตกรรมชิงทรัพย์ธรรมดาก็กลายเป็นคดีซ้บซ้อนโดยฆาตกรที่เฉียบแหลม

## อ้างอิง

หมวดหมู่:วรรณกรรมในปี พ.ศ. 2541
หมวดหมู่:นวนิยายอาชญากรรม
หมวดหมู่:วรรณกรรมอเมริกัน
หมวดหมู่:วรรณกรรมที่สร้างเป็นภาพยนตร์
ซิมเอิร์ธ

**ซิมเอิร์ธ: เดอะลิฟวิงแพลเน็ต** () หรือเรียกสั้น ๆ ว่า *ซิมเอิร์ธ* เป็นเกมคอมพิวเตอร์แนวจำลองชีวิตออกแบบโดยวิลล์ ไรท์ จัดจำหน่ายโดยบริษัทแม็กซิสในปี พ.ศ. 2534 เป็นเกมที่เปิดให้ผู้เล่นควบคุมพัฒนาการของดวงดาว ซึ่งเกมดังกล่าวได้รับการออกแบบสำหรับแมคอินทอช คอมมานโดร์อะมิกา ไอบีเอ็ม ซูเปอร์แฟมิคอม และเทอร์โบกราฟิก-16 ซึ่งต่อมาได้นำมาปรับรูปแบบอีกครั้งเพื่อจำหน่ายในเครื่องวี และวิชัวร์คอมโซล

แม้ว่าเกมนี้ได้รับคำชื่นชมเมื่อครั้งที่ออกจำหน่าย แต่ *ซิมเอิร์ธ* ก็ไม่ประสบความสำเร็จด้านยอดขายเท่า *[[ซิมซิตี]]* ที่ออกจำหน่ายไปก่อนหน้านี้ 

## อ้างอิง

## แหล่งข้อมูลอื่น
* SimEarth at Macintosh Garden

หมวดหมู่:เกมสำหรับวินโดวส์
หมวดหมู่:วิดีโอเกมที่ออกวางจำหน่ายในปี พ.ศ. 2533
หมวดหมู่:เกมสำหรับอะมิกา
หมวดหมู่:เกมสำหรับเทอร์โบกราฟซ์-ซีดี
หมวดหมู่:เกมสำหรับเอฟเอ็ม ทาวส์
แบริโทน

**แบริโทน** ()  คือ โทนเสียงในการร้องเพลงประสานเสียง ซึ่งเป็นโทนเสียงกลางของนักร้องชาย
โดยกายภาพ เวลาร้องจะตัวโน้ตจะไต่ไปคงที่ที่โน้ต มี (E) โดยไม่เกิดอาการระคายคอ ซึ่งหากนักร้องได้รับการฝึกฝนเส้นเสียงเป็นอย่างดี จะสามารถไต่ระดับไปได้ถึงตัว ซอล (G) มิดเดิลออกเตฟ

หมวดหมู่:การร้องเพลง
หมวดหมู่:คำศัพท์ดนตรี
เทวดาตกสวรรค์

**เทวดาตกสวรรค์** เป็นละครโทรทัศน์ไทย ประพันธ์โดย ประภาส ชลศรานนท์ ถูกนำมาสร้างเป็นละครโทรทัศน์และภาพยนตร์แล้ว 4 ครั้ง

ครั้งแรกออกอากาศครั้งแรกวันที่ 4 สิงหาคม - 12 กันยายน พ.ศ. 2529 ทางสถานีโทรทัศน์ไทยทีวีสีช่อง 9 อ.ส.ม.ท. ผลิตโดย ไนท์สปอตโปรดักชั่น และ เจเอสแอล ต่อมาในปี พ.ศ. 2532 ไฟว์สตาร์โปรดักชั่น ได้นำมาทำเป็นภาพยนตร์ไทย โดยมี ชนะ คราประยูร เป็นผู้กำกับภาพยนตร์   และสร้างเป็นละครอีก 2 ครั้ง คือในปี พ.ศ. 2541 ออกอากาศเดือนตุลาคม - พฤศจิกายน ทาง สถานีวิทยุโทรทัศน์กองทัพบกช่อง 5 โดย เทเลไฟฟ์ และ โซพ โอเปอรเรชั่น และในปี พ.ศ. 2559 สร้างโดย Talent 1 Movie Studio เดิมมีแผนออกอากาศทาง เวิร์คพอยท์ทีวี  ในปีเดียวกัน แต่จากความล่าช้าในการดำเนินงานประกอบกับเวิร์คพอยท์เริ่มลดการผลิตละครลง ทำให้ใน พ.ศ. 2562 เวิร์คพอยท์ทีวีได้ขายสิทธิ์การออกอากาศละครเรื่องนี้ให้ เดอะ วัน เอ็นเตอร์ไพรส์ นำมาออกอากาศทาง ช่องวัน แทนในชื่อใหม่คือ "The Answer of Heaven คำตอบสำหรับสวรรค์"

ผู้แสดงนำเรื่อง เทวดาตกสวรรค์ ในครั้งแรก ได้แก่ ธเนศ วรากุลนุเคราะห์ ในบทเทวดาตกสวรรค์นามว่า  "เทพ" พงษ์พัฒน์ วชิรบรรจง ในบท "แอ๊ด" นักข่าวหนุ่มไฟแรง พรสุดา ต่ายเนาว์คง ในบท "ดอกแก้ว" หญิงสาวตาบอด    เมื่อเป็นภาพยนตร์ได้เปลี่ยนผู้แสดงเป็น สถาพร นาควิลัย สันติสุข พรหมศิริ จินตหรา สุขพัฒน์ ละครโทรทัศน์ครั้งที่สองเป็น ศักดิ์สิทธิ์ แท่งทอง สัญญา คุณากร เชอรี่ ผุงประเสริฐ และละครโทรทัศน์ครั้งที่สามเป็น ซันนี่ สุวรรณเมธานนท์ กันต์ กันตถาวร และ พิมดาว พานิชสมัย ตามลำดับ  มีเพลงนำชื่อเดียวกับเรื่องซึ่งแต่งโดย ประภาส ชลศรานนท์  ยกเว้นฉบับภาพยนตร์ แต่งดนตรีประกอบโดย จำรัส เศวตาภรณ์

เฉพาะละครโทรทัศน์ครั้งแรก ได้รับรางวัลโทรทัศน์ทองคำ ปี พ.ศ. 2529 ประเภทบทละครโทรทัศน์ดีเด่น และละครสะท้อนสังคมดีเด่น รวมถึงรางวัลเมขลา ประเภทบทละครโทรทัศน์ดีเด่น ในปีเดียวกัน

## นักแสดงนำ

## อ้างอิง

## แหล่งข้อมูลอื่น
* เทวดาตกสวรรค์ fivestarent.com
* เพลง เทวดาตกสวรรค์ โดย เฉลียง 

หมวดหมู่: ละครโทรทัศน์ไทย
หมวดหมู่: ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2532
หมวดหมู่: เฉลียง
พิพิธภัณฑ์ธงชาติไทย

**พิพิธภัณฑ์ธงชาติไทย** (; ชื่อเดิม: พิพิธภัณฑ์ธงสยาม) เป็นพิพิธภัณฑ์เอกชน ตั้งอยู่เลขที่ 15 ซอยลาดพร้าว 43 แขวงสามเสนนอก เขตห้วยขวาง กรุงเทพมหานคร 10310 บริเวณเดียวกับพิพิธภัณฑ์เครื่องเล่นกระบอกเสียงและหีบเสียงไทยและพิพิธภัณฑ์เฉลิมพระนคร มีเจ้าของคนเดียวกันคือพฤฒิพล ประชุมผล จัดตั้งขึ้นเพื่อให้ประชาชนเข้าศึกษาประวัติธงชาติไทย โดยรวบรวมธงชาติไทยในรูปแบบต่าง ๆ ทั้งผืนธงจริงและธงที่ปรากฏอยู่บนงานสะสมต่าง ๆ เปิดให้บริการเมื่อปี พ.ศ. 2549 มีพิธีเปิดเมื่อวันที่ 23 ตุลาคม พ.ศ. 2550 นอกจากนี้เป็นที่ทำการสมาคมนักธัชวิทยาแห่งประเทศไทยอีกด้วย

## การจัดสรรพื้นที่
พิพิธภัณฑ์จัดแสดงธงชาติสยามและธงชาติไทยตั้งแต่อดีตถึงปัจจุบัน และสิ่งอื่น ๆ ที่เกี่ยวเนื่อง เช่น

* การจัดแสดงวัตถุ  ซึ่งเกี่ยวข้องกับธงสยาม  สิ่งของขนาดเล็กที่มีธงรูปช้างประดับไว้
* พระบรมฉายาลักษณ์พระบาทสมเด็จพระจุลจอมเกล้าเจ้าอยู่หัว รัชกาลที่ 5 ประทับบนหลังม้าพระที่นั่งก่อนการเสด็จประพาสยุโรปครั้งแรก ปะรำพิธีตกแต่งด้วยธงช้างจำนวนมาก 
* ภาพพิธีเปิดการเดินรถรางในสมัยรัชกาลที่ 5 ที่มีธงชาติประดับประดาตามซุ้มข้างทาง   
* พระราชบัญญัติว่าด้วยแบบอย่างธงสยาม ร.ศ. 110 เล่มสีแดงเพลิงพิมพ์อย่างประณีต จากเมืองไลพ์ซิจ เมืองอุตสาหกรรมการพิมพ์ของโลก ประเทศเยอรมนี
* กระดานเล่นเกม ที่สันนิษฐานว่าอยู่ในช่วงสมัยรัชกาลที่ 5 มีรูปธงสยามติดไว้ร่วมกับธงอีกหลายๆ ชาติอยู่ในกระดานเกม 
* ภาพพิมพ์หินตัวอย่างธงสยามที่พิมพ์ขึ้นเพื่อเป็นตัวอย่างธงสำหรับกองทัพเรือสหรัฐอเมริกา

## อ้างอิง

## แหล่งข้อมูลอื่น
* 
* โครงการกิจกรรมการบรรยายและนิทรรศการเพื่อสร้างการรับรู้ถึงความเป็นมาของธงชาติไทย

ธงชาติไทย
หมวดหมู่:ธงในประเทศไทย
ธงชาติไทย
หมวดหมู่:ก่อตั้งในกรุงเทพมหานครในปี พ.ศ. 2550
ไฟน์ยังแคนนิบอลส์

**ไฟน์ยังแคนนิบอลส์** () เป็นวงอังกฤษก่อตั้งวงในเบอร์มิงแฮม ในปี ค.ศ. 1984 โดยมือเบส เดวิด สตีล และมือกีตาร์ แอนดี ค็อกซ์ (ทั้งคู่เคยเป็นสมาชิกวงเดอะบีต) และนักร้อง โรแลนด์ กิฟต์ (อดีตสมาชิกวง Akrylykz) พวกเขาเป็นที่รู้จักในผลงานเพลงฮิตในปี ค.ศ. 1989 อย่าง "She Drives Me Crazy" และ "Good Thing"

ชื่อวงนั้นมาจากภาพยนตร์ในปี ค.ศ. 1960 เรื่อง *[[All The Fine Young Cannibals]]* นำแสดงโดยโรเบิร์ต แวกเนอร์และนาตาลี วูด

## ผลงาน
### สตูดิโออัลบั้ม
* *[[Fine Young Cannibals]]* (1985)
* *[[The Raw and the Cooked]]* (1988)
### อัลบั้มรวมเพลง
* 	*[[The Finest]]* (1996)
* *[[Greatest Hits]]* (2004)
* *[[The Platinum Collection]]* (2006)
* *[[She Drives Me Crazy]]* (2009)
### อัลบั้มเพลง
* 	*[[The Raw and the Remix]]* (1990)
### ซิงเกิล

## อ้างอิง

หมวดหมู่:กลุ่มดนตรีจากเบอร์มิงแฮม
หมวดหมู่:กลุ่มดนตรีป็อปสัญชาติอังกฤษ
หมวดหมู่:กลุ่มดนตรีออลเทอร์นาทิฟร็อกสัญชาติอังกฤษ
หมวดหมู่:กลุ่มดนตรีนิวเวฟสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2527
พิพิธภัณฑ์เฉลิมพระนคร

**พิพิธภัณฑ์เฉลิมพระนคร ** เป็นพิพิธภัณฑ์เอกชนที่จัดตั้งขึ้นเพื่อรวบรวมวัตถุ เอกสาร ภาพ รวมทั้งพระราชพิธีสมโภชกรุงรัตนโกสินทร์ในช่วงต่างๆ ตั้งแต่ครั้งครบรอบ ๑๐๐ ปี ๑๕๐ ปี และล่าสุด พระราชพิธีสมโภชกรุงรัตนโกสินทร์ ๒๐๐ ปี  และรวมถึงการแสดงวัตถุชิ้นเอกต่างๆ ที่จัดทำขึ้นเนื่องในวาระการสมโภชพระนคร   อยู่ภายในบริเวณเดียวกับพื้นที่จัดแสดงพิพิธภัณฑ์เครื่องเล่นกระบอกเสียงและหีบเสียงไทย และ พิพิธภัณฑ์ธงสยาม เลขที่ 15 ซอยลาดพร้าว 43 แขวงสามเสนนอก เขตห้วยขวาง กรุงเทพมหานคร 10310 ที่มีเจ้าของคนเดียวกันคือ คุณพฤฒิพล ประชุมผล  โดยผู้อำนวยการหรือเรียกว่าภัณฑารักษ์ เป็น คุณ  จันทกาญจน์ คล้อยสาย เป็นผู้ดูแลแทน 
## งานสะสมต่าง ๆ ที่เกี่ยวเนื่องกับงานเฉลิมพระนคร ๑๐๐ ปี
* เหรียญดุษฎีมาลา หรือ เหรียญทรงยินดี (เข็มราชการในพระองค์) เฉลิมพระนคร ๑๐๐ ปี พ.ศ. ๒๔๒๕
* เหรียญสตพรรษมาลา หรือ เหรียญ ๕ รัชกาล พ.ศ. ๒๔๒๕
* เหรียญที่ระลึกในการบูรณปฏิสังขรณ์วัดพระศรีรัตนศาสดาราม เพื่อสมโภชกรุงเทพครบ ๑๐๐ ปี พ.ศ. ๒๔๒๕
* เหรียญที่ระลึกหอพระสมุดวชิรญาณ ฉลองพระนคร ๑๐๐ ปี พ.ศ. ๒๔๒๕

## งานสะสมต่าง ๆ ที่เกี่ยวเนื่องกับงานเฉลิมพระนคร ๑๕๐ ปี
* เอกสารการจัดเตรียมโคมไฟประดับวัดพระแก้ว ฉลองพระนคร ๑๕๐ ปี ของกรมพระราชพาหนะ
* ล๊อคเก็ตทองคำเฉลิมพระนคร ๑๕๐ ปี พระรูปรัชกาลที่ ๗
* ภาพพิมพ์หินฉลองพระนคร ๑๕๐ ปี ของบริษัทยาสูบซำมุ้ย
* ปฏิทินสงกรานต์เฉลิมพระนคร ๑๕๐ ปี พิมพ์ที่บุญครองพานิชสถานพิมพ์หิน หลังวังบูรพา พระนคร
* ปฏิทินสงกรานต์ฉลองพระนคร ๑๕๐ ปี โดยบริษัทยาสูบอังกฤษอเมริกัน 
* ปฏิทินสงกรานต์สมโภชพระนคร หรืองานฉลองพระนคร ๑๕๐ ปี พ.ศ. ๒๔๗๕ 
* ภาพพิมพ์ที่ระลึกการสมโภชฉลองพระนคร ๑๕๐ ปี อภินันทนาการจาก กรุงเทพเดลิเมล์ 
* มีดพับเฉลิมพระนครครบรอบ ๑๕๐ ปี พ.ศ. ๒๔๗๕
* จี้ห้อยคอเฉลิมพระนคร ๑๕๐ ปี พ.ศ. ๒๔๗๕
* เข็มกลัดหน้าฟิล์มงานเฉลิมพระนครครบรอบ ๑๕๐ ปี พ.ศ. ๒๔๗๕

## งานสะสมต่าง ๆ ที่เกี่ยวเนื่องกับงานเฉลิมพระนคร ๒๐๐ ปี
* เหรียญกษาปณ์ที่ระลึกงานสมโภชกรุงรัตนโกสินทร์ 200 ปี เหรียญห้าบาท
* กระปุกออมสิน และกระเป๋า ธนาคารออมสิน  สมโภชกรุงรัตนโกสินทร์ 200 ปี
* สมุด กล่องดินสอ ตารางเรียน สมโภชกรุงรัตนโกสินทร์ 200 ปี
* เสื้อยืดสมโภชกรุงรัตนโกสินทร์ 200 ปี
* โค้กผลิตแก้วพลาติกแบบใช้แล้วทิ้งร่วมฉลอง­สมโภชกรุงรัตนโกสินทร์ 200 ปี
* โค้กผลิตพวงกุญแจร่วมฉลองสมโภชกรุงรัตนโกส­ินทร์ 200 ปี
* โค้กผลิตขันน้ำอะลูมิเนียมเพื่อร่วมฉลองสมโ­ภชกรุงรัตนโกสินทร์ 200 ปี
* จานชาม แก้วน้ำ สมโภชกรุงรัตนโกสินทร์ 200 ปี
* ปฏิทิน และเครื่องบินจำลอง การบินไทย ร่วมสมโภชกรุงรัตนโกสินทร์ 200 ปี
* สลากกินแบ่งรัฐบาลสมโภชกรุงรัตนโกสินทร์ 200 ปี งวด 16 เมษายน 2525
* แผ่นเสียง เพลงประสานเสียง กรุงเทพ 200 ปี ในวาระสมโภชกรุงรัตนโกสินทร์ 200 ปี มีเพลงเกี่ยวกับกรุงเทพ เช่น กรุงเทพ 200 ปี เพลงสวัสดีบางกอก นี่แหละกรุงเทพ ฟ้ากรุงเทพ 
* แผ่นเสียงรวมเพลงชนะเลิศ รองชนะเลิศ งานสมโภชกรุงรัตนโกสินทร์ 200 ปี พ.ศ. ๒๕๒๕

## อ้างอิง

## แหล่งข้อมูลอื่น
* http://www.t-h-a-i-l-a-n-d.org/bangkokmuseum/indexmain.html
* เยี่ยมชมพิพิธภัณฑ์เฉลิมพระนคร
* Unseen พิพิธภัณฑ์เฉลิมพระนคร 5/6 
* มี๊ตติ้งโค้กไทย...พิพิธภัณฑ์เฉลิมพระนครโชว์วัตถุชิ้นเอก !!!
* http://variety.webthaitv.com/?p=6481

เฉลิมพระนคร
โรเบิร์ต แวกเนอร์

**โรเบิร์ต จอห์น แวกเนอร์** () เกิดเมื่อวันที่ 10 กุมภาพันธ์ ค.ศ. 1930 เป็นนักแสดงชาวอเมริกัน มีผลงานแสดงภาพยนตร์ โทรทัศน์ ละครเวที 

แวกเนอร์แสดงในซีรีส์โทรทัศน์อเมริกัน ยาวนานกว่า 4 ทศวรรษ แต่ตั้งบทโจรเพลย์บอยที่กลายมาเป็นสายลับ ที่ชื่อ อเล็กซานเดอร์ มันดี ใน *[[It Takes a Thief (1968 TV series)|It Takes a Thief]]* (1968–1970), บทนักสืบ พีต ที. ไรอัน ใน *[[Switch (TV series)|Switch]]* (1975–1978) และบทจอห์นนี ฮาร์ต ใน *[[Hart to Hart]]* (1979–1984) ในการแสดงภาพยนตร์ เขารับบท นัมเบอร์ทู ในภาพยนตร์ *[[Austin Powers (film series)|Austin Powers]]* ในปลายคริสต์ทศวรรษ 1990 และต้นคริสต์ทศวรรษ 2000 เขายังรับบทเล็ก ๆ ในบทเท็ดดี ลีโอโพลด์ ในซิตคอมเรื่อง *[[Two and a Half Men]]*

แวกเนอร์เขียนอัตชีวประวัติ เรื่อง *Pieces of My Heart: A Life* โดยเขียนร่วมกับนักเขียน สก็อต ไอแมน ตีพิมพ์เมื่อวันที่ 23 กันยายน ค.ศ. 2008

## อ้างอิง

หมวดหมู่:นักแสดงอเมริกัน
หมวดหมู่:บุคคลจากดีทรอยต์
โรงเรียนปอพานพิทยาคม รัชมังคลาภิเษก

**โรงเรียนปอพานพิทยาคม รัชมังคลาภิเษก** อักษรย่อ ป.พ.ร. เดิมเป็นสาขาเป็นโรงเรียนนาเชือกพิทยาสรรค์ ปัจจุบันจัดอยู่ในประเภทโรงเรียนมัธยมศึกษาขนาดเล็ก ซึ่งมีฐานะป็นโรงเรียนมัธยมศึกษาประจำตำบลปอพาน อำเภอนาเชือก จังหวัดมหาสารคาม สังกัดสำนักงานเขตพื้นที่การศึกษามหาสารคามเขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ

## ประวัติโรงเรียน
พ.ศ. 2528 เป็นหน่วยเรียนเคลื่อนที่ของโรงเรียนนาเชือกพิทยาสรรค์ มีนักเรียน 37 คน เปิดสอนที่โรงเรียนบ้านโคกก่อง ต.หนองแดง อ.นาเชือก จ.มหาสารคาม ต่อมาใน พ.ศ. 2529 ย้ายไปเรียนที่โรงเรียนบ้านปอพานหนองโน ต่อมาใน พ.ศ. 2531 ได้รับอนุมัติจากกรมสามัญศึกษาให้เปิดเป็นโรงเรียนมัธยมประจำตำบล เมื่อ 21 มกราคม 2531 และย้ายเข้าเรียนในพื้นที่ สาธารณะ ต.ปอพาน มีเนื้อที่ 65 ไร่ 90 ตารางวา ให้ชื่อโรงเรียนว่า “โรงเรียนปอพานพิทยาคม” 

ต่อมาเนื่องในวโรกาสพระราชพิธีรัชมังคลาภิเษกของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรจึงได้คำว่า “รัชมังคลาภิเษก” ต่อท้าย และเข้าเป็นโรงเรียนมัธยมศึกษา เฉลิมพระเกียรติตั้งแต่นั้นมา

## อ้างอิง

ปอพานพิทยาคม รัชมังคลาภิเษก
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษามหาสารคาม
สุวิทย์ ธาระรูป

พลเรือเอก **สุวิทย์ ธาระรูป** (เกิด 23 ตุลาคม พ.ศ. 2493) เป็นนายทหารเรือและนักการเมืองชาวไทย เคยดำรงตำแหน่งสูงสุดทางทหารเรือคือผู้ช่วยผู้บัญชาการทหารเรือ และเคยดำรงตำแหน่งสมาชิกสภานิติบัญญัติแห่งชาติ เมื่อปี พ.ศ. 2549 ปัจจุบันเป็นรองนายกองค์การบริหารส่วนจังหวัดชัยภูมิ

## ประวัติและการศึกษา
สุวิทย์เกิดเมื่อวันที่ 23 ตุลาคม พ.ศ. 2493 เป็นบุตรของนายสอาด และนางทวี ธาระรูป สำเร็จการศึกษาชั้นมัธยมจากโรงเรียนวัดเขมาภิรตาราม, โรงเรียนเตรียมทหารรุ่นที่ 11 (ตท.11-ร่วมรุ่นเดียวกับ พล.อ.อ.อิทธพร ศุภวงศ์, พล.อ.วิชญ์ เทพหัสดิน ณ อยุธยา, พล.อ.พิเชษฐ์ วิสัยจร, พล.ต.ขัตติยะ สวัสดิผล), โรงเรียนนายเรือ รุ่นที่ 68 ระหว่างรับราชการได้เข้ารับการศึกษาอบรมในหลักสูตรที่สำคัญ ๆ อาทิ หลักสูตรจู่โจมจากโรงเรียนสงครามพิเศษ กองทัพบก, หลักสูตรส่งทางอากาศนาวิกโยธิน รุ่นที่ 1, หลักสูตรการรบพิเศษ แขนงการลาดตระเวนสะเทินน้ำสะเทินบกและจู่โจมนาวิกโยธิน รุ่นที่ 15, หลักสูตรผู้ควบคุมการกระโดดร่ม จากโรงเรียนสงครามพิเศษ กองทัพบก, หลักสูตรเสนาธิการทหารบก หลักสูตรหลักประจำ ชุดที่ 64 จากโรงเรียนเสนาธิการทหารบก, หลักสูตรวิทยาลัยการทัพเรือ รุ่นที่ 25 จากสถาบันวิชาการทหารเรือชั้นสูง, หลักสูตรป้องกันราชอาณาจักรภาครัฐเอกชนและการเมือง จากวิทยาลัยป้องกันราชอาณาจักร (วปรอ.) เป็นต้น นอกจากนั้นยังสำเร็จการศึกษาอบรมจากต่างประเทศ ได้แก่ หลักสูตรนายทหารสื่อสาร นาวิกโยธินสหรัฐอเมริกา, หลักสูตรการยุทธสะเทินน้ำสะเทินบก นาวิกโยธินสหรัฐอเมริกา และหลักสูตรเสนาธิการทหารนาวิกโยธิน สหรัฐอเมริกา เป็นต้น

## การทำงาน
สุวิทย์ถือได้ว่า เป็นนายทหารที่เติบโตมาจากหน่วยบัญชาการนาวิกโยธินโดยตรง โดยเริ่มจากตำแหน่ง ผู้บังคับหมวดปืนเล็ก ร้อยปืนเล็กที่ 1 กองพันทหารราบที่ 1 กรมผสมนาวิกโยธิน เรื่อยมาจนถึงผู้บังคับบัญชา, รองผู้บัญชาการหน่วยบัญชาการนาวิกโยธิน

จากนั้นในวันที่ 21 มีนาคม พ.ศ. 2550 ได้รับการแต่งตั้งในผู้บัญชาการหน่วยบัญชาการนาวิกโยธิน 

จากนั้นในวันที่ 1 ตุลาคม พ.ศ. 2553 ได้รับการเลื่อนยศเป็น พลเรือเอก (พล.ร.อ.) และดำรงตำแหน่งผู้ช่วยผู้บัญชาการทหารเรือ นอกจากนี้ยังดำรงตำแหน่งประธานกรรมการกิจการศูนย์พัฒนากีฬาราชนาวี อีกด้วย ปัจจุบันเกษียณราชการแล้ว ตั้งแต่วันที่ 30 กันยายน พ.ศ. 2554

หลังเกษียณอายุราชการแล้วได้ลงเล่นการเมือง โดยสมัครเป็นสมาชิกสภาผู้แทนราษฎร แบบบัญชีรายชื่อ พรรคประชาธิปัตย์ แต่ไม่ได้รับเลือก ต่อมาเมื่อมีการเลือกตั้งนายกองค์การบริหารส่วนจังหวัดทั่วประเทศ ปี พ.ศ. 2563 พล.ร.อ.สุวิทย์ ได้รับการแต่งตั้งจากนายอร่าม โล่ห์วีระ นายก อบจ.ชัยภูมิ ให้ดำรงตำแหน่งเป็นรองนายกองค์การบริหารส่วนจังหวัดชัยภูมิ

## ชีวิตส่วนตัว
สุวิทย์สมรสกับ นางฐิติปรางค์ ธาระรูป มีบุตรชาย 2 คน คือ พ.อ.จักษ์ และ ดร.ปรบ ธาระรูป

## เครื่องราชอิสริยาภรณ์

## อ้างอิง

## แหล่งข้อมูลอื่น
* ประวัติจากหน่วยบัญชาการนาวิกโยธิน
* คอลัมน์ ส่องแว่นโฟกัส ประจำวันเสาร์ที่ 16 ตุลาคม พ.ศ. 2553 จากหนังสือพิมพ์เดลินิวส์

หมวดหมู่:ทหารเรือชาวไทย
หมวดหมู่:บุคคลจากโรงเรียนนายเรือ
หมวดหมู่:ผู้บัญชาการหน่วยบัญชาการนาวิกโยธิน
หมวดหมู่:บุคคลจากวิทยาลัยป้องกันราชอาณาจักร
หมวดหมู่:สมาชิกสภานิติบัญญัติแห่งชาติ
หมวดหมู่:บุคคลจากโรงเรียนวัดเขมาภิรตาราม
หมวดหมู่:บุคคลจากวิทยาลัยการทัพเรือ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับรางวัลเกียรติยศจักรดาว
ประชาธิปไตย (อัลบั้ม)

***ประชาธิปไตย***  เป็นสตูดิโออัลบั้มลำดับที่ 7 ของ คาราบาว ออกจำหน่ายในเดือน ธันวาคม พ.ศ. 2529 โดยทำขึ้นมาตามกระแสการเรียกร้องประชาธิปไตย โดยมีเพลงที่สะท้อนปัญหาประชาธิปไตยไว้ในชุด คือ *ประชาธิปไตย* และ *ผู้ทน* และยังมีบทเพลงอื่น ๆ ซึ่งล้วนเป็นบทเพลงที่มีคุณค่าต่อสังคมไทย โดยอัลบั้มชุดนี้เป็นชุดแรกที่ทางวงได้ทำมิวสิกวิดีโออย่างเป็นทางการขึ้น และมีเพลงดังที่มีการร้องต่ออยู่บ่อยครั้ง คือ **เจ้าตาก** ซึ่งได้รับรางวัลรองชนะเลิศสาขามิวสิกวิดีโอดีเด่นจากงานประกาศผลรางวัลโทรทัศน์ทองคำ ครั้งที่ 1 และถือเป็นอัลบั้มชุดแรกของวงที่ได้รับรางวัลประเภทมิวสิกวิดีโออีกด้วย

รายชื่อเพลงในชุดนี้ตามลำดับ ได้แก่ *ตาตี๋*, *ประชาธิปไตย*, *ผู้ทน*, *เจ้าตาก*, *พ่อ*, *[[ถึกควายทุย]] ภาค 7*, *วันเด็ก*, *มหาจำลอง รุ่น 7*, *มรดกเฮงซวย* และ *ค.ควาย ค.คน* โดยเพลง *ผู้ทน*, *วันเด็ก* และ *ค.ควาย ค.คน* ถูก คณะกรรมการบริหารวิทยุกระจายเสียงและวิทยุโทรทัศน์ หรือ กบว. สั่งห้ามออกอากาศ แต่เพลง *ผู้ทน* ได้มีการทำเป็นมิวสิกวิดีโอ โดยเปลี่ยนเนื้อร้องส่วนที่ห้ามแล้วสามารถออกอากาศได้

หน้าปกเทปอัลบั้มนี้เป็นภาพวาดหม้อข้าวตั้งอยู่บนเตาแบบจีน อันเป็นส่วนหนึ่งของเพลง *เจ้าตาก* พิมพ์ลงบนกระดาษแข็งเคลือบฟอยล์ ออกแบบโดย แอ๊ด - ยืนยง โอภากุล โดยไม่มีเนื้อเพลงหรือรายละเอียดไว้บนปกเลย จนเมื่อมีการผลิตเป็นซีดีโดย วอร์นเนอร์ มิวสิก ไทยแลนด์ จึงมีการระบุอารัมภบท พร้อมกับเนื้อเพลงทั้งหมดด้วย

## รายชื่อเพลง

## มิวสิควีดีโอ
# ตาตี๋
# ประชาธิปไตย
# ผู้ทน
# เจ้าตาก 

## สมาชิกในอัลบั้ม

## การจัดจำหน่าย

## อ้างอิง

หมวดหมู่:อัลบั้มเพลงของคาราบาว
หมวดหมู่:อัลบั้มเพลงไทยในปี พ.ศ. 2529
อัครบิดร

**อัครบิดร** () ชาวออร์ทอดอกซ์ในประเทศไทยเรียกว่า **พระอัครบิดร** ชาวโปรเตสแตนต์ในประเทศไทยเรียกว่า **อัครปิตา** ส่วนชาวโรมันคาทอลิกในประเทศไทยเรียกว่า **พระอัยกา** ถือเป็นตำแหน่งมุขนายกชั้นสูงสุดในคริสตจักรอีสเทิร์นออร์ทอดอกซ์ และอื่น ๆ เช่นออเรียนทัลออร์ทอดอกซ์ โรมันคาทอลิก และอัสซีเรียนแห่งตะวันออก

แต่เดิมคัมภีร์ไบเบิลใช้คำนี้เพื่อหมายถึง อับราฮัม อิสอัค และยาโคบ ผู้เป็นปฐมบรรพบุรุษของวงศ์วานอิสราเอล และเรียกยุคที่ทั้งสามคนนี้มีชีวิตอยู่ว่ายุคอัครบิดร

## ประวัติ
[thumb|[อัครบิดรคีริลล์แห่งมอสโก อัครบิดรแห่งมอสโกและรัสทั้งปวง องค์ปัจจุบัน]]
หลังการสังคายนาไนเซียครั้งที่หนึ่งในปี ค.ศ. 325 ได้มีการแบ่งเขตการปกครองภายในคริสตจักรออกเป็น 3 เขตอัครบิดร ได้แก่ โรม อะเล็กซานเดรีย และแอนติออก แต่ละเขตมีอัครบิดรเป็นประมุข โดยถือเอาอัครบิดรแห่งกรุงโรมเป็นพระสันตะปาปาหรือประมุขสูงสุดในคริสตจักรสากล ต่อมามีการประชุมสภาสังคายนาแห่งแคลซีดันกำหนดให้มีเขตอัครบิดรเยรูซาเลมและเขตอัครบิดรคอนสแตนติโนเปิล แยกออกมาจากเขตอัครบิดรแอนติออก ทำให้ได้เขตอัครบิดร 5 เขต และมีอัครบิดร 5 คนในคริสตจักร โดยอัครบิดรแห่งโรมยังคงเป็นประมุขสูงสุดในคริสตจักรสากล (Ecumenical church) และอัครบิดรแห่งคอนสแตนติโนเปิลเป็นรอง แต่ถือว่าเป็นใหญ่สุดในคริสตจักรตะวันออกซึ่งใช้ภาษากรีก ทำให้ในทางปฏิบัติอัครบิดรแห่งคอนสแตนติโนเปิลมีอิทธิพลมากกว่า

ต่อมาเขตอัครบิดรแอนติออกยังถูกแบ่งออกเป็น 3 เขตตามภาษาพิธีกรรม คือ เขตอัครบิดรเมลไคต์ (Melkite) เขตอัครบิดรมาโรไนต์ (Maroniite) และเขตอัครบิดรซีเรียน เขตอัครบิดรกรุงโรมก็แบ่งเป็นอีก 3 เขตพิเศษ คือ เขตอัครบิดรเวนิส เขตอัครบิดรลิสบอน และเขตอัครบิดรกัว

เมื่อคริสตจักรแบ่งออกเป็น 2 นิกาย คือฝ่ายตะวันตกกลายเป็นนิกายโรมันคาทอลิก ส่วนฝ่ายตะวันออกเป็นนิกายอีสเทิร์นออร์ทอดอกซ์ เมื่อนิกายออร์ทอดอกซ์แพร่หลายไปยังท้องที่อื่นในภูมิภาคตะวันออก จึงเกิดเขตอัครบิดรต่าง ๆ มากขึ้น เช่น กรีก อาร์มีเนีย  รัสเซีย เซอร์เบีย โรมาเนีย เป็นต้น โดยให้เกียรติอัครบิดรแห่งคอนสแตนติโนเปิลเป็นบุคคลอันดับหนึ่งในบรรดาผู้ที่เท่าเทียมกัน แต่ไม่ใช่เป็นประมุขสูงสุด

## อ้างอิง


หมวดหมู่:คำศัพท์ศาสนาคริสต์